Upam, da si preživel/a lep vikend in da te je pomlad zvabila tudi na svež zrak. Še nekaj tednov bomo pridno delali za šolo in se trudili za lepe ocene, potem pa že uživali v poletju 😊.

Danes bomo poleteli okoli sveta, vsaj v mislih. Poišči zemljevid sveta ali pa globus, če ga imaš doma. Ali znaš po angleško poimenovati vse celine na Zemlji? Poimenovanja so zelo podobna slovenskim in mislim, da jih boš brez težav prepoznal : Europe, Asia, Africa, North America, South America, Australia in Antarctica. Poišči in pokaži jih na zemljevidu ali globusu. Zdaj odpri učbenik na strani 110 in poslušaj pesmico ter ustno reši nalogo 2 pod pesmico. Če imaš možnost, pesmico in nalogo natisni in nalepi v zvezek.

DANES in JUTRI si vzemi čas in ponovi vso snov, ki si se jo učil/a na daljavo, in tudi nekaj tiste snovi, ki smo jo obravnavali še skupaj v šoli, da boš lahko uspešno reševal/a preverjanje znanja, ki ga dobiš predvidoma v četrtek. Ponavljaj od strani 44 v učbeniku dalje. Da se boš lažje znašla imaš spodaj seznam najpomembnejših tem.

 - kraji v mestu

- izraza there is/are

 - predlogi (in front of, between, next to, behind…)

 - sadje in zelenjava

 - izraz Would you like…

 - razumevanje receptov

 - opis obraza

 - pohištvo

 - prevozna sredstva